దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ధడక్ ట్రైలర్: క్యూట్, రొమాంటిక్, ట్రాజెడీ!
తెలిసిన కథే.. ఆల్రెడీ జాతీయ అవార్డు వరకూ వచ్చిన సినిమానే.. మళ్లీ తీశారు. రీమేక్ ప్రత్యేకంగా లేకపోతే అంతే సంగతులు.
Samayam Telugu | Updated:
Jun 11, 2018, 01:52PM IST
తెలిసిన కథే.. ఆల్రెడీ జాతీయ అవార్డు వరకూ వచ్చిన సినిమానే.. మళ్లీ తీశారు. రీమేక్ ప్రత్యేకంగా లేకపోతే అంతే సంగతులు. ట్రైలర్‌ను బట్టి చూస్తే మాత్రం ‘ధడక్’ భరోసాని ఇస్తోంది. రీమేక్‌కు న్యాయం జరిగిందనే సంకేతాలనే ఇస్తోంది. ట్రైలర్ అంటే ఏదో నిమిషం, నిమిషంన్నర కాకుండా మూడు నిమిషాల లెంగ్తీ ట్రైలర్‌తో వచ్చారు.
జాన్వీ కపూర్ మొదటి సినిమాగా ఇది మొదటి నుంచి మంచి ప్రచారాన్ని పొందుతూ ఉంది. భారతీయ వెండితెరను దశాబ్దాల పాటు ఏలిన శ్రీదేవి తనయ మొదటి సినిమాగా దీనిపై మంచి హైప్ ఉంది, జాన్వీ తెరపై ఎలా ఉంటుందో చూపించే చిత్రంగా ఇది అందరిలోనూ ఆసక్తి రేపింది. ఒక మరాఠీ సినిమాకు రీమేక్‌గా రూపొందిన ‘ధడక్’విషయంలో మిగతా అంశాల కన్నా.. అందరి చూపూ జాన్వీ మీదే ఎక్కువగా ఉంది.
ట్రైలర్‌తో మొదటి పరీక్షను ఎదుర్కొంది జాన్వీ. దీన్ని చూస్తే.. ఆమె ఈ టెస్టులో పాస్ అయ్యిందని కచ్చితంగా చెప్పవచ్చు. తన క్యూట్ అవతార్‌తో టీనేజ్ అమ్మాయిగా జాన్వీ అప్పీరియన్స్ అదిరిపోయింది. రాజస్థానీ బ్యాక్‌గ్రౌండ్‌తో రూపొందిన సినిమాకు తగిన హీరోయిన్‌గా అదరగొట్టేసింది జాన్వీ కపూర్. కేవలం జాన్వీ అనే కాదు.. హీరో ఇషాన్ కూడా పాత్రకు తగ్గట్టుగా మెరిశాడు. వీరిద్దరికీ ఇది తొలి సినిమానే. ఇలాంటి కొత్తవాళ్లను తెరకు పరిచయం చేస్తున్న సినిమాకు మూడు నిమిషాల ట్రైలర్ ఇచ్చారంటే.. రూపకర్తలకు వీళ్లపై ఎంత నమ్మకం ఉందో అర్థం చేసుకోవచ్చు.
జూలై 20న ఈ సినిమా రాబోతోంది. ధర్మా ప్రొడక్షన్స్ పతాకంపై కరణ్ జొహార్ ఈ సినిమాను నిర్మించాడు. శశాంక్ ఖైతాన్ దర్శకత్వంలో ఈ సినిమా రూపొందింది.
X